*Press release 2017-01-12*

**ECOSE®-teknikken fra Knauf Insulation giver mange miljøpoint**

**Flere og flere boligejere vælger at miljøcertificere deres bygninger i forbindelse med renovering og nybyggeri.** **Knauf Insulation er et naturligt valg – både økonomisk og miljømæssigt – for dem, der tænker langsigtet.   
– Lavlambdaisolering er selvfølgelig en vigtig parameter, men udover det giver vores ECOSE®-teknologi mange fordele ved miljøcertificering, siger Kenneth Ingemarsson, teknisk chef hos Knauf Insulation Nordic.**

I november blev LEEDv4 lanceret, en ny opdateret version af det mest kendte miljøcertificeringssystem. I LEEDv4 bedømmes bygningen ud fra en bred vurdering af miljøhensyn, der spænder fra produktionen af byggematerialer og transport til energiforbrug og eventuel senere bortskaffelse ved slutningen af livscyklussen.

Det er en kompliceret proces, men en proces, der betaler sig såvel i forhold til bygningens funktion og driftsomkostninger som dens langsigtede værdi. Og Kenneth Ingemarsson, teknisk chef hos Knauf Insulation, hjælper gerne i spørgsmål vedrørende valg af isolering i forbindelse med miljøcertificering.

**Livscyklusperspektiv**

– Grundlæggende bygger al miljøcertificering på EPD, Environmental Product Declaration, som er en miljødeklaration af et produkt. EPD giver sammenlignelige oplysninger om de miljømæssige konsekvenser af produkter i et livscyklusperspektiv, siger Kenneth Ingemarsson og fortsætter.

– Al isolering fra Knauf Insulation har en EPD og kan således anvendes i en miljøcertificering.

EPD gør en sammenligning transparent og enkel, noget som ifølge Kenneth Ingermarsson taler til Knauf Insulations fordel. Det at isoleringen hovedsagligt fremstilles af genindvundet glas giver f.eks. vigtige point i LEED. De gode isoleringsegenskaber er også kombineret med noget unikt: det patenterede bindemiddel ECOSE®, der ikke er tilsat formaldehyd.

**Mindre udledning**   
– Vores ECOSE®-produkter har bedre resultater over en livscyklus end branchens standard. Teknologien giver også god akustisk ydeevne og termisk komfort.  
– Sidst men ikke mindst understreger det nye LEEDv4 behovet for at reducere udledningen af flygtige organiske forbindelser i luften. Der kan ECOSE® bidrage med den højeste score, fordi de ikke indeholder tilsat formaldehyd, siger Kenneth Ingemarsson og peger på, at ECOSE®-teknologien er blevet certificeret til højeste standard af Eurofins, Indoor Air Comfort Gold, og har fået A+ mærkning i Frankrig.

**Fakta om miljøcertificering**En miljøcertificering er en bedømmelse af, hvor miljømæssigt bæredygtig en bygning er. Ud fra et certificeringssystem får en bygning et certifikat, der viser, hvor miljøvenlig den er. Sådan fungerer nogle af de mest udbredte. Alle administreres af Sweden Green Building Council.

**LEED**LEED er amerikansk og står for Leadership in Energy and Environmental Design. Det er det miljøcertificeringssystem til bygninger, som er mest udbredt i verden.For hvert område i LEED er der en række kriterier, der skal opfyldes for at man kan opnå et eller flere point, og i nogle tilfælde er der et minimumsniveau, der skal opfyldes.   
Laveste niveau af LEED er Certificeret. Derefter er der niveauerne Sølv, Guld og Platin.

**BREEAM**  
BRE Environmental Assessment Method (BREEAM) er et miljøcertificeringssystem fra Storbritannien, udviklet og administreret af BRE. BREEAM er et af de ældste miljøcertificeringssystemer og er blevet benyttet til at certificere mere end 500.000 bygninger. Systemet har eksisteret i reviderede udgaver siden 1990 og er det mest udbredte af de internationale systemer i Europa.  
  
**Miljøbyggeri**   
Der er en overflod af nationale certificeringssystemer rundt om i verden. I Sverige er der f.eks. Miljöbyggnad. De første Miljöbyggnad-certificeringer blev udarbejdet i 2010. De kategorier, der er omfattet af Miljöbyggnad, er energi, indeklima og kemikalier.  
Miljöbyggnad er udviklet til svenske forhold. Det er nemt og omkostningseffektivt, og det giver en relevant miljøvurdering af bygningen. Systemet kan bruges til både nye og eksisterende bygninger, uanset størrelse.

**EU GreenBuilding**GreenBuilding henvender sig til virksomheder og organisationer, som ønsker at forbedre energieffektiviteten i deres lokaler. Kravet er, at bygningen bruger 25 % mindre energi end før eller i forhold til kravene til nybyggeri i BBR.

**Kontakt:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, Management assistent | +46 (0)703 35 54 43

Knauf Insulation er en del af Knauf Group, en familieejet global byggematerialekoncern med en årlig omsætning på mere end €5 mia. Som en af verdens førende producenter af isolering er vi aktive i over 35 lande og har mere end 40 produktionsanlæg, der fremstiller glasuld, stenuld, ekstruderet polystyren (XPS), ekspanderet polystyren (EPS) og ekstruderet polyethylen (XPE). Med over 5.500 medarbejdere er vi specialister i fremstilling, forskning og udvikling af isolering. Vi tilbyder avancerede løsninger inden for energieffektivitet til byggerier i hele verden. Læs mere om os og vores produkter på [www.knaufinsulation.dk](http://www.knaufinsulation.dk)